
ΑΠΟΦΑΣΕΙΣ 

Τροποποίηση της 1821/1999 απόφασης σύστασης 
Κοινού Υπηρεσιακού Συμβουλίου Ν.Π.Δ.Δ. Ν. Κα¬ 
στοριάς . 1 

Τροποποίηση της 10518/30.4.1998 απόφασης του 
Γ.Γ.Π. Ηπείρου περί σύστασης αμιγούς κοινοτικής 
επιχείρησης με την επωνυμία «Κοινοτική Επιχείρη¬ 
ση Ανάπτυξης Τ σεπελόβου». 2 

Τροποποίηση Οργανισμού Εσωτερικής Υπηρεσίας 

Δήμου Πασσαρώνος Νομού Ιωαννίνων. 3 

Σύσταση στο Δήμο Ιωαννιτών Νομικού Προσώπου με 
το όνομα «4ο Κέντρο Ανοιχτής Προστασίας Ηλικιω¬ 
μένων Δήμου Ιωαννιτών». 4 

Σύσταση ιδίου Νομικού Προσώπου Δημοσίου Δικαίου 
στο Δήμο Δικαίου, με την επωνυμία Οργανισμός 
Πολιτισμού Αθλητισμού Δήμου Δικαίου 

(Ο.Π.Α.Δ.ΔΙ.)». 5 

Κατάργηση Νομικού Προσώπου στο Δήμο Αρχαγγέ¬ 
λου Νομού Δωδεκανήσου. 6 

Σύσταση στο Δήμο Λινδίων Δημοτικού Νομικού Προ¬ 
σώπου με την επωνυμία «Δημοτικός Οργανισμός 

Νεολαίας και Άθλησης Δήμου Λινδίων». 7 

Έγκριση της 124/99 απόφασης του Δημοτικού Συμ¬ 
βουλίου Καρύστου Ν. Εύβοιας. 8 

Τ ροποποίηση ορίων λατομικής περιοχής Σχιστόλιθου 
του Δήμου Σιδηροκάστρου. 9 


ΑΠΟΦΑΣΕΙ Σ 

Αριθ. 5.161 (1) 

Τροποποίηση της 1821/1999 απόφασης σύστασης Κοι¬ 
νού Υπηρεσιακού Συμβουλίου Ν.Π.Δ.Δ. Ν. Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τηναριθμ. 1821/1999 απόφασή μας «Περί σύστασης 
Κοινού Υπηρεσιακού Συμβουλίου Ν.Π.Δ.Δ. Ν. Καστοριάς» 
(ΦΕΚ 1042/4.6.1999 τ. Β'). 


2) Αριθμ. Δ1 α/οικ. 17465/99 απόφαση Υπουργού Υγείας 
& Πρόνοιας η οποία δημοσιεύθηκε στο ΦΕΚ 1681/30.8.99 
σχετικά με τη Σύσταση - Συγκρότηση Υπηρεσιακού Συμ¬ 
βουλίου του Γεν. Νομ. Νοσοκομείου Καστοριάς, αποφα¬ 
σίζουμε: 

Τροποποιούμε την ανωτέρω απόφασή μας ως εξής: 

Α) Διαγράφουμε το Γεν. Νομ. Νοσοκομείο Καστοριάς 
καθώς και το κέντρο Παιδικής Μέριμνας Θηλέων Καστο¬ 
ριάς καταργήθηκε με το Π.Δ. 286/99 ΦΕΚ 245/ 
15.11.1999. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Νομικού Προσώπου του 
Εμπορικού και Βιοτεχνικού Επιμελητηρίου ΕΒΕΚ. 

Κατά τα λοιπά ισχύει η ανωτέρω απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 17 Δεκεμβρίου 1999 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

□ 

Αριθ. 1165 (2) 

Τροποποίηση της 10518/30.4.1998 απόφασης του Γ.Γ.Π. 

Ηπείρου περί σύστασης αμιγούς κοινοτικής επιχείρη¬ 
σης με την επωνυμία «Κοινοτική Επιχείρηση Ανάπτυ¬ 
ξης Τσεπελόβου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ. 
410/95). 

2. Την απόφαση του Υπουργού Εσωτερικών 
25027/9.4.84 (ΦΕΚ 244/19.4.84τ. Β'). 

3. Την αριθμ. 223/1999 απόφαση του Δημοτικού Συμ¬ 
βουλίου Τύμφης, αποφασίζουμε: 

1. Τροποποιούμε την παρ. 6 της 10518/30.4.1998 από¬ 
φασης, ως εξής: 

Ο Δήμος Τύμφης διαθέτει στην επιχείρηση το χρηματι¬ 
κό ποσό των 32.000.000 δρχ. ως ίδια συμμετοχή στο αρ¬ 
χικό κεφάλαιό της (αύξηση κατά 31.900.000) δρχ. 

Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική πράξη ο Δήμος Τύμφης 

επιβαρύνεται εφάπαξ με το ποσό των 31.900.000 δρχ. 
(Σελ. 37 Κ.Α. 212.9). 

Η παρούσα να δημοσιευθεί στην Εφημερίδα της Κυ- 
βερνήσεως. 

Ιωάννινα, 19 Ιανουάριου 2000 

Με εντολή Γενικού Γραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

□ 

Αριθ. 27131/99 (3) 

Τροποποίηση Οργανισμού Εσωτερικής Υπηρεσίας Δή¬ 
μου Πασσαρώνος Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 12τουΝ. 1188/81 όπως σή¬ 
μερα ισχύουν. 

2. Τις διατάξεις της παρ. 4 του άρθρου 12 του Ν. 
2307/95 

3. Την αριθμ. 9942/18.5.99 απόφασή μας «Περί εγκρί- 
σεως Ο.Ε.Υ. Δήμου Πασσαρώνος (Φ.Ε.Κ. 1138/10.6.99)» 

4. Την αριθμ. 225/99 απόφαση του Δ.Σ. Πασσαρώνος 

5. Την αριθμ. 25/99 γνωμοδότηση του Υπηρεσιακού 
Συμβουλίου Ο.Τ.Α. Νομού Ιωαννίνων, αποφασίζουμε: 

Τροποποιούμε την αριθμ. 9942/18.5.99 απόφασή μας 
όσον αφορά τις θέσεις κλάδων ΠΕΙ, ΤΕ22 και ΔΕΙ, ως εξής: 

Α. Κατηγορία Πανεπιστημιακής Εκπαίδευσης: κλάδος 
ΠΕΙ Διοικητικών από δύο (2) θέσεις σε μία (1) 

Β. ΚατηγορίαΤεχνολογικής Εκπαίδευσης: κλάδος ΤΕ22 
Διοίκησης μονάδωνΤοπ. Αυτοδιοίκησης από μία (1) θέση 
σε καμία μηδέν (0) 

1. Κατηγορία Δευτεροβάθμιας Εκπαίδευσης: κλάδος 
ΔΕΙ Διοικητικών από δεκαέξι θέσεις (16) σε δεκαοκτώ (18) 
Κατά τα λοιπά ισχύει ως έχει η προηγούμενη απόφασή 
μας. 

Κάλυψη δαπάνης: 

Με την παρούσα κανονιστική πράξη δεν προκαλείται 
δαπάνη σε βάρος του Προϋπολογισμού του Δήμου Πασ¬ 
σαρώνος. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ιωάννινα, 19 Ιανουάριου 2000 
Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

□ 

Αριθ. 1341 (4) 

Σύσταση στο Δήμο Ιωαννιτών Νομικού Προσώπου με το 
όνομα «4ο Κέντρο Ανοιχτής Προστασίας Ηλικιωμένων 
Δήμου Ιωαννιτών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 203 και 205 του ΔΚΚ (ΠΔ 
410/95). 

2. Την αριθμ. 813/99 απόφαση του Δ.Σ. Δήμου Ιωαννι- 
τών, αποφασίζουμε: 


1. Συνηστούμε στο Δήμο Ιωαννιτών του Νομού Ιωαννί¬ 
νων Νομικό Πρόσωπο με το όνομα «4ο Κέντρο Ανοικτής 
Προστασίας Ηλικιωμένων Δήμου Ιωαννιτών». 

2. Σκοπός του Ν.Π. που θα συσταθείσε εφαρμογή προ¬ 
γράμματος εξωιδρυματικής προστασίας ηλικιωμένων θα 
είναι η παροχή ιατροκοινωνικής προστασίας στα ηλικιω¬ 
μένα άτομα της περιοχής του Δήμου Ιωαννιτών, ώστε αυ¬ 
τά να παραμένουν στην οικογένεια και την κοινότητα. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου Ιωαννιτών ύψους 
35.000 000 δρχ. 

β) Επιχορήγηση και κάθε άλλη παροχή του κράτους, εί¬ 
τε απευθείας προς το Νομικό Πρόσωπο, είτε προς το Δή¬ 
μο Ιωαννιτών για το Ν.Π. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Οι εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Ν.Π. 

στ) Πρόσοδοι από την ίδια αυτού περιουσία. 

ζ) Κάθε άλλη νόμιμη πρόσοδος. 

4. Το Ν.Π. εκπροσωπείται ενώπιοντων δικαστηρίων και 
πάσης Αρχής από τον Πρόεδρο του ΔΣ και σε περίπτωση 
απουσίας ή κωλύματος από τον Αντιπρόεδρο. 

5. Κάλυψη δαπάνης (Άρθρο 27 Ν. 2081/92). 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ιωαννι- 
τών ύψους 35.000 000 δρχ. (σελ. 37, Κ.Α. 212,3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 21 Ιανουάριου 2000 
Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

□ 

Αριθ. 1652 (5) 

Σύσταση ιδίου Νομικού Προσώπου Δημοσίου Δικαίου στο 
Δήμο Δικαίου, με την επωνυμία Οργανισμός Πολιτι¬ 
σμού Αθλητισμού Δήμου Δικαίου (Ο.Π.Α.Δ.ΔΙ.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
(Δημοτικός και Κοινοτικός Κώδικας). 

2. Την αριθ. 170/99 απόφαση του Δημοτικού Συμβουλί¬ 
ου Δήμου Δικαίου, Νομού Δωδ/νήσου. 

3. Τις διατάξεις του άρθρου 7 Ν. 2503/97, και την αριθ. 
4699/29.8.97 απόφαση του Γενικού Γραμματέα Περιφέ¬ 
ρειας, αποφασίζουμε: 

Επικυρώνουμε την αριθ. 170/99 απόφαση του Δήμου Δι¬ 
καίου Νομού Δωδεκανήσου περί σύστασης Νομικού Προ¬ 
σώπου Δημοσίου Δικαίου, η οποία έχει ως εξής: 

Συστήνει ίδιο Νομικό Πρόσωπο με την επωνυμία «ΟΡΓΑ¬ 
ΝΙΣΜΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΔΗΜΟΥ ΔΙΚΑΙΟΥ» 
(Ο.Π.Α.Δ.ΔΙ.) στο Δήμο Δικαίου του Νομού Δωδεκανήσου. 

2. Σκοπός του νομικού αυτού προσώπου είναι: 

Α. Όσον αφορά τον πολιτισμό: 

α. Η δημιουργία της αναγκαίας πολιτιστικής υποδομής. 

β. Η διαφύλαξη και διάδοση της λαϊκής παράδοσης, 
όπως αυτή έχει εξελιχθεί στο χρόνο. 

γ. Η γνώση και η προβολή της τοπικής ιστορίας καθώς 
και του τοπικού πολιτισμού. 

δ. Η ενθάρρυνση και ανάπτυξη πολιτισμικών δραστη¬ 
ριοτήτων που στηρίζονται στην τοπική ιστορία και στον 
τοπικό πολιτισμό. 

ε. Η υποστήριξη και διάδοση της σύγχρονης καλλιτε¬ 
χνικής και πνευματικής δημιουργίας. 

στ. Η εξασφάλιση των προϋποθέσεων για την ολόπλευ¬ 
ρη ανάπτυξη των δημιουργικών ικανοτήτων στις τέχνες 
με τη συνεργασία των πολιτιστικών φορέων, ερασιτεχνι¬ 
κών ομάδων και ανθρώπων της τέχνης. 

ζ. Η ενθάρρυνση και προβολή της ερασιτεχνικής δημι¬ 
ουργίας. 

η. Η παροχή εκπαιδευτικών, πολιτιστικών, επιμορφωτι¬ 
κών και ψυχαγωγικών υπηρεσιών μέσα από ένα ολοκλη¬ 
ρωμένο πρόγραμμα πολιτιστικής ανάπτυξης του Δήμου 
Δικαίου και της ευρύτερης περιοχής. 

θ. Η δημιουργία διαύλων διαρκούς επικοινωνίας με 
τους αποδήμους για την αμοιβαία παροχέτευση πολιτι¬ 
στικών αγαθών, σύμφωνα με τα προηγούμενα σημεία. 

Β. Όσον αφορά τον αθλητισμό 

Η εξασφάλιση των προϋποθέσεων για τη δημιουργική 
αξιοποίηση του ελεύθερου χρόνου των δημοτών βασι¬ 
σμένη και στη συνδυασμένη ανάπτυξη των σωματικών και 
πνευματικών ικανοτήτων με σκοπό: 

Τη σωστή και ολοκληρωμένη ανάπτυξη της προσωπικό¬ 
τητας. 

Την καλλιέργεια φίλαθλου συναγωνιστικού πνεύματος 
χωρίς φανατισμούς και ανταγωνισμούς. 

θα επιδιωχθεί ένα ολοκληρωμένο πρόγραμμα ανάπτυ¬ 
ξης μαζικού λαϊκού αθλητισμού σε συνδυασμό με τον 
αθλητισμό υψηλών επιδόσεωντου Δήμου και της ευρύτε¬ 
ρης περιοχής του, σύμφωνα με τους παρακάτω ειδικότε¬ 
ρους στόχους: 

α. Την εξασφάλιση της αναγκαίας αθλητικής υποδομής 
(κτιριακές εγκαταστάσεις - εξοπλισμός - ειδικευμένο προ¬ 
σωπικό). 

β. Τη συντήρηση, βελτίωση και σωστή λειτουργία αθλη¬ 
τικών εγκαταστάσεων του Δήμου. 

γ. Την ανάπτυξη όλων των μορφών αθλητικής δραστη¬ 
ριότητας κατά ηλικία και κατά τις ανάγκες των αθλουμέ¬ 
νων. 

δ. Την ελεύθερη συμμετοχή Δημοτών, 
ε. Την οργάνωση εκδηλώσεων, επιμορφωτικών σεμινα¬ 
ρίων, συσκέψεων κ.λπ. τοπικού, εθνικού και διεθνούς χα¬ 
ρακτήρα. 

3. Το Νομικό Πρόσωπο θα στεγάζεται σε ανάλογο χώρο 
που παραχωρείται για χρήση και θα χρησιμοποιεί χωρι¬ 
στή σφραγίδα που κυκλικά θα φέρει τις λέξεις «ΕΛΛΗΝΙ¬ 
ΚΗ ΔΗΜΟΚΡΑΤΙΑ - ΔΗΜΟΣ ΔΙΚΑΙΟΥ - ΟΡΓΑΝΙΣΜΟΣ ΠΟ¬ 
ΛΙΤΙΣΜΟΥ ΚΑΙ ΑΘΛΗΤΙΣΜΟΥ». 

4. Για την επίτευξη των παραπάνω σκοπών το Νομικό 
Πρόσωπο συγκροτεί τους εξής επιμέρους τομείς: 

α) Καλλιτεχνικής Παιδείας-Δημιουργίας (περιλαμβάνει 
τις δραστηριότητες των τμημάτων Θεάτρου, Κινηματο¬ 
γράφου, Οπτικοακουστικών Μέσων Μουσικής, Χορού και 
Εικαστικών Τεχνών). 

β) Επιμόρφωσης (περιλαμβάνει τις δραστηριότητες 
του Ελευθέρου Ανοιχτού Πανεπιστημίου, των Συνεδρίων 
και Σεμιναρίων, των Εκδόσεων, της Βιβλιοθήκης, του Κέ¬ 


ντρου Δημιουργικής Απασχόλησης παιδιών, του Κέντρου 
Οικογενειακού Προγραμματισμού και Επιμόρφωσης γο¬ 
νέων, του Κέντρου Πληροφόρησης νέων, των Μουσείων). 

γ) Ψυχαγωγίας (περιλαμβάνει τα Στέκια Νεολαίας και 
τα Δημοτικά αναψυκτήρια). 

δ) Αποδήμων (που εξασφαλίζει την ανάδραση εθνικού 
κορμού και ομογένειας σε θέματα πολιτιστικών αγαθών). 

ε) Αθλητισμού (περιλαμβάνει εκδηλώσεις μαζικού και 
υψηλού αθλητισμού καθώς και συναφείς επιμορφωτικές 
ημερίδες). 

5. Πόροι του Νομικού Προσώπου είναι: 

α. Η ετήσια επιχορήγηση του Δήμου 

β. Κάθε είδους συνδρομές, δωρεές, εισφορές, κληρο¬ 
νομιές και κληροδοσίες, από κάθε φυσικό ή νομικό πρό¬ 
σωπο. 

γ. Εισπράξεις από το αντίτιμο των πραγμάτων ή υπηρε¬ 
σιών που παρέχονται από το νομικό πρόσωπο. 

δ. Έσοδα από τη δική του περιουσία και 

ε. Κάθε άλλη τυχόν παροχή του Κράτους ή νόμιμη πρό¬ 
σοδος. 

6. Το Νομικό Πρόσωπο διοικείται από εντεκαμελέςΔιοι¬ 
κητικό Συμβούλιο η θητεία του οποίου είναι διετής, και λή¬ 
γει πάντοτε με την εγκατάσταση του νέου Διοικητικού 
Συμβουλίου. 

7. Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρο, και όταν αυτός 
απουσιάζει ή κωλύεται, από τον Αντιπρόεδρο. 

8. Με κανονισμό που ψηφίζεται από το Δημοτικό Συμ¬ 
βούλιο ρυθμίζεται η διοίκηση και διαχείριση του Νομικού 
αυτού Προσώπου. 

ΑΚΡΟΤΕΛΕΥΤΑΙΑ ΔΙΑΤΑΞΗ 

Κάλυψη δαπάνης: Από τις διατάξεις της απόφασης αυ¬ 
τής προκύπτει δαπάνη, το ύψος της οποίας δεν μπορεί να 
υπολογισθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κως, 29 Δεκεμβρίου 1999 
Με εντολή Γ ενικού Γ ραμματέα Περιφέρειας 
Ο Διευθυντής 

Τοπικής Αυτοδιοίκησης & Διοίκησης Δωδεκανήσου 
ΡΙΖΟΣ ΡΙΖΟΠΟΥΛΟΣ 

□ 

Αριθ. 12081 (6) 

Κατάργηση Νομικού Προσώπου στο Δήμο Αρχαγγέλου 
Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 203 του Π.Δ/τος 410/95 . 

2) Τις αριθμ. 189/92,27/93 και 90/93 αποφάσεις του Κοι¬ 
νοτικού Συμβουλίου,που επικυρώθηκαν με την αριθμ. 
8356/93 απόφαση του Νομάρχη Δωδεκανήσου, που δη- 
μοσιεύθηκε στο ΦΕΚ 453/24-6-93 τεύχος Β’ σχετικά με 
σύσταση ίδιου Νομικού Προσώπου Φιλαρμονικής με το 
όνομα «ΤΣΑΜΠΙΚΑ» 

3) Την αριθμ. 36/95 απόφαση του Δημοτικού Συμβουλί¬ 
ου Αρχαγγέλου που επικυρώθηκε με την αριθμ. 5895/95 
απόφαση του Περιφερειακού Δ/ντή Ν.Δωδεκανήσου,που 
δημοσιεύθηκε στο ΦΕΚ 375/5-5-95 τεύχος Β’, σχετικά με 

τροποποίηση της ονομασίας του Νομικού Προσώπου σε 
«Δημοτική Φιλαρμονική Η Τσαμπίκα»Δήμου Αρχαγγέλου. 

4) Την αριθμ. 227/99 απόφαση του Δημοτικού Συμβου¬ 
λίου Αρχαγγέλου περί καταργήσεως του Νομικού Προ¬ 
σώπου « Δημοτική Φιλαρμονική Αρχαγγέλου « Η ΤΣΑΜΠΙ- 
ΚΑ» λόγωσυγχνωνεύσεώςτου στο νεοσυσταθένΝ.Π.Δή¬ 
μου Αρχαγγέλου με τη επωνυμία ΠΟΔΑ., αποφασίζουμε: 

Καταργείταιτο ίδιο νομικό πρόσωπο του Δήμου Αρχαγ¬ 
γέλου με το όνομα «Δημοτική Φιλαρμονική Αρχαγγέλου» 
Η ΤΣΑΜΠΙΚΑ» (ΦΕΚ 453/24-6-93 και ΦΕΚ 375/5-5-95 τεύ¬ 
χος Β, λόγω συγνωνεύσεώςτου στο νεοσυσταθέν Νομικό 
Ποόσωπο «Πολιτιστικός Οογανισμός Δήμου Αρχαγγέ¬ 
λου. 

Η παρούσα δεν προκαλεί δαπάνη σε βάρος του Δήμου 
Αρχαγγέλου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρόδος, 8 Νοεμβρίου 1999 
Με εντολή Γενικού Γραμματέα Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 

□ 

Αριθ. 13602/99 (7) 

Σύσταση στο Δήμο Λινδίων Δημοτικού Νομικού Προσώ¬ 
που με την επωνυμία «Δημοτικός Οργανισμός Νεολαί¬ 
ας και Άθλησης» Δήμου Λινδίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 1 του Ν.2539/97, του άρ¬ 
θρου 1 του Ν. 2469/97 και του Ν. 2647/98 

2) Τις όμοιες του άρθρου 203 του Π.Δ. 410/95 και του 
Ν.2307/95 

3) Την αριθμ. 215/99 απόφαση του Δημοτικού Συμβου¬ 
λίου Λινδίων αποφασίζουμε: 

Συστήνουμε στο Δήμο Λινδίων Δημοτικό Νομικό Πρό¬ 
σωπο του οποίου το όνομα, ο σκοπός, η διοίκηση και οι 
πόροι του ορίζονται μετά παρακάτω άρθρα: 

Άρθρο 1 

Συνίσταται στο Δήμο-Λινδίωντου Νομού Δωδεκανήσου 
ίδιο Νομικό Πρόσωπο με την επωνυμία «Δημοτικός Οργα¬ 
νισμός Νεολαίας και Άθλησης Δήμου Λινδίων» 

Άρθρο 2 

Σκοπός του Νομικού προσώπου είναι η προαγωγή και 
ανάπτυξη της σωματικής, πνευματικής, ηθικής και αισθη¬ 
τικής αγωγής των κατοίκων και ιδιαίτερα των παιδιών και 
των νέων της περιφέρειας του Δήμου Λινδίων. Η επιστη¬ 
μονική αντιμετώπιση και επίλυση των ειδικών προβλημά¬ 
των επικοινωνίας και σχέσεων των μελών των οικογενειών 
και ειδικότερα των σχέσεων των μελών των οικογενειών 
και ειδικότερα των σχέσεων γονέων-παιδιών. Η δημιουρ¬ 
γική απασχόληση και ψυχαγωγία των παιδιών και των νέ¬ 
ων στον ελεύθερο χρόνο τους , η ενθάρρυνση της ενερ¬ 
γητικής συμμετοχής τους στα προβλήματα και προγράμ¬ 
ματα του Δήμου που τους αφορούν. Η ενημέρωση της 
νεολαίας στις σύγχρονες μεθόδους επιστήμης και τεχνο¬ 
λογίας και η διάδοση του Πολιτισμού και της Ιστορίας του 


τόπου. Η μελέτη των τρόπων και μέσων για την προσαρ¬ 
μογή των παιδιών και των νέων στο κοινωνικό σύνολο ως 
συνειδητοί και ενεργητικοί δημοκρατικοί πολίτες. 

Η δημιουργία και λειτουργία αθλητικών κέντρων και γυ¬ 
μναστηρίων, χώρων αθλοπαιδιών και γυμναστικής έτσι 
που να καλύπτονται οι αυξημένες ανάγκες για άθληση 
των συμπολιτών μας, ιδιαίτερα των νέων. Η ανάπτυξη μα¬ 
ζικού αθλητισμού για να καλυφθούν οι ανάγκες κατά ηλι¬ 
κία, ενδιαφέροντα κ.λ.π. 

Η καλλιέργεια των σωματικών και πνευματικών ικανοτή¬ 
των, η καλλιέργεια φίλαθλου συναγωνιστικού πνεύματος, 
μακριά από φανατισμούς, ανταγωνισμούς και κερδοσκο¬ 
πικούς στόχους και η κοινωνικοποίηση των συμπολιτών 
μας. 

Άρθρο 3 

Ο Οργανισμός επιδιώκει την εξυπηρέτηση του σκοπού 
του με τα εξής μέσα: 

Α) Με την ίδρυση και λειτουργία κέντρων αθλητισμού, 
με τη διοργάνωση αγώνων ποδοσφαίρου, μπάσκετ, βό¬ 
λεϊ, στίβου, ποδηλασίας και κολύμβησης, κέντρων ανα¬ 
ψυχής και δημιουργικής αξιοποίησης του ελεύθερου 
χρόνου, βιβλιοθηκών κ.λ.π. στο κέντρο και στις συνοικίες 
για την ψυχαγωγία και την απασχόληση των νέων στις 
ελεύθερες ώρες τους και για την ανάπτυξη του εξωσχο¬ 
λικού αθλητισμού. 

Β) Με την κατάρτιση και εκτέλεση προγραμμάτων μορ¬ 
φωτικών και πολιτιστικών εκδηλώσεων των νέων. 

Γ) Με την ενθάρρυνση του πνεύματος πρωτοβουλίας 
και αυτενέργειας των νέων στην εκπόνηση και εκτέλεση 
των προγραμμάτων αυτών και 

Δ) Μετη δημιουργία κάθε μορφής δραστηριότητας που 
στοχεύει στην προώθηση των σκοπώντου Οργανισμού. 

Άρθρο 4 

Ο Δημοτικός Οργανισμός Νεολαίας και Άθλησης Δή¬ 
μου Λινδίων, διοικείται από το Διοικητικό Συμβούλιο που 
απαρτίζεται από 7 μέλη τα οποία μαζί με τους αναπληρω¬ 
τές τους ορίζονται από το Δημοτικό Συμβούλιο. Τα μέλη 
του Διοικητικού Συμβουλίου είναι ο Δήμαρχος και τρεις 3 
δημοτικοί σύμβουλοι ή αν δεν ορισθεί ο Δήμαρχος τέσσε¬ 
ρις 4 δημοτικοί σύμβουλοι, τρεις 3 δημότες ή κάτοικοιτου 
Δήμου Λινδίων που έχουν ανάλογη επαγγελματική ή κοι¬ 
νωνική δράση ή ειδικές γνώσεις ανάλογα με το σκοπό του 
Νομικού Προσώπου. 

Ένα από τα μέλη του εκλέγεται από το Διοικητικό Συμ¬ 
βούλιο ως Αντιπρόεδρος. Πρόεδρος του Διοικητικού 
Συμβουλίου είναι ο Δήμαρχος ή αν δεν ορισθεί αυτός, άλ¬ 
λο μέλος αιρετό ή μη που ορίζεται από αυτό. Ο Οργανι¬ 
σμός θεωρείται μεγάλο Νομικό πρόσωπο( ΙΔΡΥΜΑ) και 
ως εκ τούτου η εκλογή των μελών του Διοικητικού Συμ¬ 
βουλίου γίνεται κάθε δύο (2), χρόνια και λήγει σε κάθε πε¬ 
ρίπτωση με την εγκατάσταση των νέων μελών. Το Διοικη¬ 
τικό Συμβούλιο εκλέγει αντιπρόεδρο και Γ ραμματέα από 
τους Δημοτικούς συμβούλους μέλη του με μυστική ψη¬ 
φοφορία. Ο Πρόεδρος και όταν αυτός κωλύεται ή απου¬ 
σιάζει, ο αντιπρόεδρος εκπροσωπείτο Νομικό Πρόσωπο 
στα δικαστήρια και κάθε αρχή . 

Άρθρο 5 

Για την κατάρτιση και υλοποίηση του προγράμματος 
δράσηςτου Οργανισμού, Επιτροπή που εκάστοτε θα ορί- 

ζεται από το Διοικητικό Συμβούλιο θα προβαίνει σε ειση¬ 
γήσεις, επεξεργασία των θεμάτων και παροχή συμβού¬ 
λων προς τη Διοίκηση του Οργανισμού. 

Ειδικότερα η Επιτροπή θα απαρτίζεται από εκπροσώ¬ 
πους όλων των υπηρεσιών και φορέων του Δήμου μας 
που κατά το αντικείμενο του προγράμματος εμπλέκονται 
σ’ αυτό,ΐδμελή συμβούλια γυμνασίων και λυκείων, αθλη¬ 
τικά σωματεία και σύλλογοι - εφορίες σταδίων, γυμνα¬ 
στηρίων και αθλητικών κέντρων, κ.λ.π. 

Επίσης για ειδικά θέματα το Διοικητικό Συμβούλιο μπο¬ 
ρεί να ορίζει Επιτροπές για τη μελέτη και επεξεργασία 
τους. 

Άρθρο 6 

Πόροι του Οργανισμού είναι: 

1) Η ετήσια επιχορήγηση του Δήμου Λινδίων. 

2) Τυχούσα επιχορήγηση του Κράτους. 

3) Κάθε είδους εισφορές δωρεές, κληρονομιές, κληρο¬ 
δοτήσεις. 

4) Εισπράξεις από το αντίτιμο τυχόν παρεχομένων 
πραγμάτων η υπηρεσιών. 

5) Πρόσοδοι από την περιουσία του. 

Άρθρο 7 

Οι διατάξεις του κώδικα Δήμων και Κοινοτήτων για τη 
λειτουργία του Διοικητικού Συμβουλίου και την εποπτεία, 
τους πόρους και την οικονομική Διοίκηση των Νομικών 
προσώπων του Δήμου εφαρμόζονται και σ’ αυτό το νομι¬ 
κό πρόσωπο. 

Άρθρο 8 

Τα θέματα σχετικά με τη διοίκηση και τη διαχείριση του 
Νομικού Προσώπου ρυθμίζονται με τον κανονισμό που 
ψηφίζεται από το Δημοτικό Συμβούλιο. 

Άρθρο 9 

Η παρούσα προκαλεί δαπάνη σε βάρος του προϋπολο¬ 
γισμού του Δήμου Άινδίων, το ύψος της οποίας δεν μπο¬ 
ρεί να προϋπολογισθεί. 

Το ίδιο ισχύει και τα επόμενα τέσσερα (4) οικονομικά 
έτη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρόδος, 4 Ιανουάριου 2000 
Με εντολή Γενικού Γραμματέα Περιφέρειας 
Ο Διευθυντής 
Ρ. ΡΙΖΟΠΟΥΆΟΣ 

□ 

Αριθ. 793 (8) 

Έγκριση της 124/99 απόφασης του Δημοτικού Συμβου¬ 
λίου Καρύστου Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 

2. Τις διατάξεις του Ν. 2218/94 όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95 σύμφωνα με τις οποίες εγκαθιδρύθηκαν ως Β' 


βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τον Οργανισμό Εσωτερικής Οργάνωσης και λειτουρ¬ 
γίας των Υπηρεσιώντης Νομαρχιακής Αυτοδιοίκησης Εύ¬ 
βοιας που δημοσιεύθηκε στις 12.5.95 (ΦΕΚ407 Β'). 

4. Τις διατάξεις του Ν. 2503/97 «Διοίκηση, οργάνωση, 
στελέχωσητης Περιφέρειας ρύθμιση θεμάτων για την Το¬ 
πική Αυτοδιοίκηση και άλλες διατάξεις». 

5. Την αριθ. 5921/9.9.97 απόφαση του Γενικού Γραμμα¬ 
τέα της Περ/ρειας Στερεός Ελλάδας «Μεταβίβαση δικαι¬ 
ώματος υπογραφής με εντολή Γενικού Γ ραμματέα». 

6. Την αριθ. 124/1999 απόφαση του Δημοτικού Συμβου¬ 
λίου Καρύστου «περί ψήφισης Οργανισμού Εσωτερικής 
Υπηρεσίας (Ο.Ε.Υ.) Παιδικού Σταθμού Δήμου Καρύ¬ 
στου». 

7. Το αριθ. 400/99 πρακτικό του Υπηρεσιακού Συμβου¬ 
λίου του άρθρ. 5 του Ν. 1188/81 «περί ψήφισης Ο.Ε.Υ. 
Παιδικού Σταθμού Δήμου Καρύστου», αποφασίζουμε: 

Εγκρίνουμε την αριθ. 124/99 απόφαση του Δημοτικού 
Συμβουλίου Καρύστου που αφορά στον Οργανισμό Εσω¬ 
τερικής Υπηρεσίας (Ο.Ε.Υ.) του Ν.Π.Δ.Δ. «Παιδικός Σταθ¬ 
μός Δήμου Καρύστου», ως κατωτέρω: 

Άρθρο 1 

Το νεοσυσταθέν Ν.Π.Δ.Δ. Δήμου Καρύστου έχει τίτλο 
ΠΑΙΔΙΚΟΣ ΣΤΑΘΜΟΣ ΔΗΜΟΥ ΚΑΡΥΣΤΟΥ και είναι δυνα¬ 
μικότητας μέχρι 60 νηπίων. 

Άρθρο 2 

Σκοπός του Παιδικού Σταθμού Δήμου Καρύστου είναι 
να παρέχει ΑΓΩΓΗ στα παιδιά προσχολικής ηλικίας ώστε: 

Α) Να τα βοηθήσει να ενταχθούν ομαλά στο Δημοτικό 
Σχολείο. 

Β) Να τα βοηθήσει να αναπτυχθούν ολόπλευρα σωμα¬ 
τικά, νοητικά, συναισθηματικά και κοινωνικά. 

Γ) Να εξαλείψει, κατά το δυνατό, τις διαφορές που προ¬ 
κύπτουν από το πολιτιστικό - οικονομικό - μορφωτικό επί¬ 
πεδο τωνγονέωντους (παιδιά εργαζόμενων, κύρια των οι¬ 
κονομικά ασθενέστερων στρωμάτων). Δηλαδή: Να παρέ¬ 
χει Αντισταθμιστική Αγωγή. 

Δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθειας 
(να ευαισθητοποιεί, ενημερώνει και προβληματίζει τους 
γονείς των παιδιών σε θέματα παιδαγωγικής και παιδικής 
ψυχαγωγίας). 

Άρθρο 3 

Το Ν.Π.Δ.Δ του Δήμου ΚΑΡΥΣΤΟΥ οργανώνεται σε τμή¬ 
μα και αποτελείται από: 

Γ ραφείο Προϊστάμενου 

Γ ραφείο Παιδαγωγών 

Γ ραφείο Διαχείρισης - Οικονομικών 

Γ ραφείο Μαγειρείου - Καθαριότητας 

Άρθρο 4 

ΚΑΘΗΚΟΝΤΑ ΠΡΟΣΩΠΙΚΟΥ 

Α. Καθήκοντα Προϊσταμένου Παιδικού Σταθμού 

Είναι υπεύθυνος: 

1. Για την εύρυθμη λειτουργία του Κέντρου και την τή¬ 
ρηση του Κανονισμού λειτουργίας. 

2. Γιατην εφαρμογή των σύγχρονων απόψεων της Παι¬ 
δαγωγικής και της ψυχολογίας. 

3. Για την παροχή σωστής προσχολικής αγωγής στα φι¬ 
λοξενούμενα νήπια, σε συνεργασία με τους βρεφονηπιο¬ 
κόμους. 

4. Εισηγείται στο Διοικητικό Συμβούλιο κάθε θέμα που 
ασχολείται με τη λειτουργία, το προσωπικό, τους γονείς 
και την υλικοτεχνική υποδομή του Κέντρου όπως: 

• Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

• Το παιδαγωγικό υλικό και το πόσης φύσεως εξοπλι¬ 
σμό 

• Τις απαραίτητες εργασίες για την επισκευή και συντή¬ 
ρηση του κτιρίου 

• Την επιμόρφωση του προσωπικού. 

5. Προΐσταται όλου του προσωπικού του Κέντρου που 
εποπτεύει αυτό για τη σωστή εκτέλεση των καθηκόντων 
του. 

6. Επιλαμβάνεται κάθε θέμα που αφορά το προσωπικό 
και καθορίζει το ωράριο εργασίαςτου με συνεργασία του 
Δ.Σ 

7. Συνεργάζεται αρμονικά με το γραφείο Διαχείρισης - 
Οικονομικών, το οποίο οφείλει να παρέχει κάθε στοιχείο 
για να διασφαλιστεί η εύρυθμη λειτουργία του Κέντρου 
και η επίτευξη των σκοπώντου. 

8. Συγκαλεί συγκεντρώσεις προσωπικού, γονέων. 

9. Τηρεί άλατα απαραίτητα βιβλία. 

10. Εισηγείται την Κατάρτιση Προϋπολογισμού - Ισολο¬ 
γισμού - Απολογισμού. 

Β. Καθήκοντα Βρεφονηπιοκόμων 

1. Αναλαμβάνουν διαδοχικά όλα τα τμήματα - τάξεις 
του Παιδικού Σταθμού και είναι υπεύθυνοι των τάξεών 
τους. 

2. Καταρτίζουντο μηνιαίο και εβδομαδιαίο παιδαγωγικό 
πρόγραμμα και ασκούντο παιδαγωγικό έργο καθ’ όλη τη 
διάρκεια της σχολικής περιόδου, σύμφωνα με τις σύγ¬ 
χρονες παιδαγωγικές και ψυχολογικές θεωρίες. 

3. Συνεργάζονται με όλο το προσωπικό. 

4. Ενημερώνουντους γονείς για την εξέλιξη τωνπαιδιών 
τους. 

5. Διοργανώνουν πολιτιστικές, ψυχαγωγικές και παιδα¬ 
γωγικές εκδηλώσεις προς όφελος των παιδιών, των γονέ¬ 
ων και του προσωπικού. 

Γ. Καθήκοντα Μάγειρα 

1. Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή φαγητού, σύ μφωνα με το διαι¬ 
τολόγιο. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο γι’ αυ¬ 
τό και υπογράφει δελτίο. 

3. Μεριμνά για την απόλυτη καθαριότητα του μαγειρεί¬ 
ου και των διαφόρων σκευών. 

4. Είναι αρμόδιος για την προμήθεια και τον έγκαιρο 
εφοδιασμό του Παιδικού Σταθμού με τα αναγκαία τρόφι¬ 
μα και λοιπά υλικά που είναι απαραίτητα για την εύρυθμη 
λειτουργία του. 

Α. Καθήκοντα Προσωπικού Καθαριότητας 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Παιδικού Σταθμού 
εκτός του μαγειρείου. 

2. Παραλαμβάνει υλικά καθαριότητας από τον υπεύθυ¬ 
νο γι’ αυτά και υπογράφει δελτίο. 


3. Είναι υπεύθυνο για το γενικό ιματισμό και μεριμνά για 
την καλή συντήρηση, καθαριότητα και φύλαξή του. 

4. Εκτελεί κάθε εργασία που του ανατίθεται από τον 
προϊστάμενο και το Δ.Σ 

Ε. Καθήκοντα υπαλλήλου Διοικητικού - Λογιστικού 

1. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

2. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κλπ. του προσωπικού. 

3. Συνεργάζεται με τον Προϊστάμενο του Κέντρου για 
την κατάρτιση του Προϋπολογισμού - Απολογισμού - 
Ισολογισμού και τους υποβάλλει στις αρμόδιες υπηρε¬ 
σίες. 

4. Τηρεί όλα τα απαραίτητα βιβλία διαχείρισης 

5. Είναι αρμόδιος για τη διενέργεια των διαγωνισμών. 

Άρθρο 5 

ΚΑΤΗΓΟΡΙΕΣ -ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 

Οι θέσεις των μονίμων υπαλλήλων διακρίνονται στις 
εξής κατηγορίες: 

1. ΚΑΤΗΓΟΡΙΑ ΤΕ με βαθμό Δ-Α 
Κλάδος ΤΕ9 Βρεφονηπιοκομίας 

2. ΚΑΤΗΓΟΡΙΑ ΔΕ με βαθμό Δ-Α 
Κλάδος ΔΕΙ Διοικητικού -Λογιστικού 

Κλάδος ΔΕ8 Βοηθών Βρεφονηπιοκόμων - Παιδοκόμων 

3. ΚΑΤΗΓΟΡΙΑ ΥΕ με βαθμό Ε-Β 
Κλάδος ΥΕ 16 Προσωπικό Βοηθητικών Εργασιών (καθα¬ 
ριότητας) 

Κλάδος ΥΕ14 Βοηθητικό Προσωπικό (Μαγειρείου) 
Άρθρο 6 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟ 

Α. 1. Κλάδος ΤΕ 9 Βρεφονηπιοκομίας τρεις (3) θέσεις 
• Μία Βρεφονηπιοκόμος για (20) νήπια από 2 1/2 έως 6 
χρονών 

Απαραίτητη προϋπόθεση είναι να υπάρχει (1) μία συ¬ 
μπληρωματική θέση Βρεφονηπιοκόμου που θα καλύπτει 
τα κενά στο πρωϊνό και απογευματινό ωράριο, αφού το 
ωράριο εργασίας των βρεφονηπιοκόμων είναι 6ωρο, ενώ 
του Παιδικού Σταθμού είναι 9ωρο. 

2. Κλάδος ΔΕΙ Διοικητικού - Λογιστικού 
Μία (1) θέση. 

Κλάδος ΔΕ 8 Βοηθών Βρεφοκόμων - Παιδοκόμων 
Μία(1)θέση. 

Κλάδος ΥΕ16 Προσωπικού Βοηθητικών Εργασιών (Κα- 
θαριότητος) 

Δύο (2) θέσεις. 

Κλάδος ΥΕ14 Προσωπικού Βοηθητικών Εργασιών (Μα¬ 
γείρου) 

Μία(1) θέση 

Β. Οι ήδη υπηρετούντες, μόνιμοι και αορίστου χρόνου, 
υπάλληλοι του Κρατικού Παιδικού Σταθμού Καρύστου οι 
οποίοι μετατάσσονται αυτοδίκαια σύμφωνα με το άρθρο 
9 παρ. 7 του Ν. 2503/97 εντάσσονται σε θέσεις συνιστώ- 
μενες προσωποπαγείς. 

Οι ανωτέρω προσωποπαγείς θέσεις καταργούνται με 
την κατά οποιοδήποτε τρόπο αποχώρηση από την υπηρε¬ 
σία των υπαλλήλων που τις κατέχουν. 

Γ. Οι ήδη υπηρετούντες μόνιμοι υπάλληλοι του Παιδι¬ 
κού Σταθμού Καρύστου 

Κλάδος ΤΕ9 Βρεφονηπιοκομίας 

Μία (1) θέση. 

Κλάδος ΥΕ14 Προσωπικού Βοηθητικών Εργασιών (Μα¬ 
γειρείου) 

Μία (1) θέση. 

Κλάδος ΥΕ16 Προσωπικού Βοηθητικών Εργασιών (κα- 
θαριότητος) 

Μία (1) θέση. 

Άρθρο 7 

ΠΡΟΪΣΤΑΜΕΝΟΣ ΠΑΙΔΙΚΟΥ ΣΤΑΘΜΟΥ 

1. Προϊστάμενος του Τμήματος Παιδικού Σταθμού ορίζε¬ 
ται από τον κλάδο ΤΕ9 Βρεφονηπιοκομίας με απόφαση του 
Υπηρεσιακού Συμβουλίου σύμφωνα με το άρθρο 36 του Ν. 
2190/94. Σε περίπτωση που δεν έχει ορισθεί εφαρμόζονται 
οι διατάξεις του παραπάνω Νόμου για αναπλήρωση. 

2. Γιατο διάστημα κατά το οποίο θα υπηρετούν στο Κέ¬ 
ντρο Προσχολικής Αγωγής υπάλληλοι του Κλάδου ΤΕ 
Νηπιαγωγών (προσωρινός) οι οποίοι κατέχουν προσωρι¬ 
νές προσωποπαγείς θέσεις ο Προϊστάμενος θα ορίζεται 
από τον κλάδο αυτό. 

Άρθρο 8 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις διατάξεις του Π. Δ 22/90. 

Επίσης, ο διορισμός, τα καθήκοντα, ο χρόνος εργασίας, 
η αστική ευθύνη, τα δικαιώματα, οι μεταβολές υπηρεσια¬ 
κής κατάστασης, η εξέλιξη, οι ηθικές αμοιβές, τα πειθαρ¬ 
χικά αδικήματα κλπ., ορίζονται από τις εκάστοτε ισχύου- 
σες νομοθετικές διατάξεις. 

Άρθρο 9 

Το Ν.Π.Δ.Δ μπορεί να έχει εξωτερικούς συνεργάτες με 
σύμβαση μίσθωσης έργου, των οποίων τα καθήκοντα και 
οι υποχρεώσεις αναφέρονται στον κανονισμό λειτουρ- 
γίας. 

Άρθρο 10 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρε¬ 
σιών και δεν αναφέρονται αναλυτικά στον παρόντα οργα¬ 
νισμό, ρυθμίζονται από τον Κανονισμό Λειτουργίας. 

Ο ΟΕΥ είναι πλαίσιο που περιλαμβάνει τις ελάχιστες 
προϋποθέσεις οργάνωσης - Διοίκησης. Κάθε Δήμος ανά¬ 
λογα με τις τοπικές διαφοροποιήσεις μπορεί να κάνει 
προσθήκες που να βελτιώνουν το επίπεδο λειτουργίας 
του Παιδικού Σταθμού . 

Από την ανωτέρω απόφαση προκαλείται ετήσια δαπάνη 
στον κρατικό προϋπ/σμό ύψους 8.400.000 δραχμών και 
ετήσια δαπάνη εις βάρος του προϋπ/σμού του Παιδικού 
Σταθμού Δ. Καρύστου, για την οποία θα υπάρξει πρόβλε¬ 
ψη κατά την κατάρτισή του ύψους 6.200.000 δραχμών. 

Η παρούσα να δημοσιευθεί στην Εφημερίδα της Κυ- 
βερνήσεως. 

Χαλκίδα, 24 Ιανουάριου 2000 
Με εντολή Γ ενικού Γ ραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 


Αριθ. ΔΒΕ/Φ26.2/1531 (9) 

Τροποποίηση ορίων λατομικής περιοχής Σχιστόλιθου 
του Δήμου Σιδηροκάστρου. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν. 1428/84 «Εκμετάλλευση λατο¬ 
μείων αδρανών υλικών και άλλες Διατάξεις» όπως τροπο¬ 
ποιήθηκαν, αντικαταστάθηκαν και συμπληρώθηκαν με 
τον Ν.2115/93. 

2. Την αριθμ. ΔΒΣ/Φ26.1/377/16-4-92 Απόφαση του Νο¬ 
μάρχη Σερρών με την οποία καθορίσθηκε λατομική πε¬ 
ριοχή αδρανών υλικών στην περιοχή Σχιστόλιθου του Δή¬ 
μου Σιδηροκάστρου (ΦΕΚ 334 /Β’. /22-5-92) 

3. Το αριθμ. 2746/1-9-97 έγγραφο της Δ/νσης Πολεοδο¬ 
μίας, Περιβάλλοντος και Κτηματολογίου της Νομαρχια¬ 
κής Αυτοδιοίκησης Σερρών περί επανεξέτασης των ορίων 
της εν λόγω λατομικής περιοχής. 

4. Το αριθμ. 11/9/97 πρακτικό της Επιτροπής καθορι¬ 
σμού λατομικών περιοχών με το οποίο περικόπτεται τμή¬ 
μα της λατομικής περιοχής τόσο, όσο το εναπομείναν 
τμήμα να απέχει 1.000 μ. από τον οικισμό Σχιστόλιθου. 

5. Την από 17-2-92 έκθεση της τριμελούς Επιτροπής για 
τη χωροταξική κατανομή των Λατομικών περιοχών από 
την οποία προκύπτει η χωροταξική κατανομή της περιο¬ 
χής σε τμήμα Α' και τμήμα Β’. 

6. Την αριθμ. 150/99 Απόφαση του Νομαρχιακού Συμ¬ 
βουλίου Σερρών, αποφασίζουμε: 

Τροποποιούμε τα όρια του Τμήματος Β’, της λατομικής 
περιοχής Σχιστόλιθου του Δήμου Σιδηροκάστρου ως 
εξής: 

Α. Όρια περικοπέντος χώρου: 

ΧΗ1 = -5.117,00 ΨΗ1 = +3.567,00 
ΧΗ2= -4.723,98 ΨΗ2= +3.564,23 
ΧΕ1 = -4.388,00 ΨΕ1 = +3.036,42 
ΧΖ= -4.500,00 ΨΖ= +2.900,00 
ΧΗ=-5.015,00 ΨΗ= +3.350,00 
Έκταση 232,244 στρέμματα ΚΦΧ Σέρρες κλιμ 1:5000 
Ε= +41ο 15’ Μ = -0ο 15’ 

Β. Όρια εναπομείναντος χώρου 

ΧΗ2 =-4.723,98 ΨΗ2 = +3.564,23 

ΧΔ1= -4.124,00 ΨΔ1 =+3.560,00 

ΧΕ =-4.120,00 ΨΕ=+3.220,00 

ΧΕ1 =-4.338,00 ΨΕ1 = +3.036,42 

Έκταση 194,949 στρέμματα κλίμακα 1: 5.000 

Ε=+41ο 15’ Μ=-0ο 15’ 

Η παρούσα να δημοσιευθεί στην Εφημερίδα της Κυ- 
βερνήσεως. 

Σέρρες, 30 Δεκεμβρίου 1999 

Ο Νομάρχης 
ΑΝΑΣΤ. ΚΑΡΥΠΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΐ. 9 γ 
β-ΓΏδίΙ: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως Ιδ.ΟΟ' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































